Document ID: 32006D0207

KOMMISSIONENS BESLUTNING
af 6. marts 2006
om handel med stoffer, der nedbryder ozonlaget, med det særskilte toldområde Taiwan, Penghu, Kinmen og Matsu
(meddelt under nummer K(2006) 424)
(EØS-relevant tekst)
(2006/207/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget (1), navnlig artikel 14, stk. 2, og
ud fra følgende betragtninger:
(1)
Det særskilte toldområde Taiwan, Penghu, Kinmen og Matsu er en vigtig handelspartner for Fællesskabet, og handel med og investering i det pågældende område bør udvikles.
(2)
Det særskilte toldområde Taiwan, Penghu, Kinmen og Matsu er hverken part i Wienerkonventionen om beskyttelse af ozonlaget eller Montrealprotokollen af 1987 om stoffer, der nedbryder ozonlaget. Det særskilte toldområde Taiwan, Penghu, Kinmen og Matsu overholder imidlertid fuldt ud Montrealprotokollen og har indgivet oplysninger i henhold hertil, som anført i artikel 7 i Montrealprotokollen, til Ozonsekretariatet for De Forenede Nationers Miljøprogram (UNEP).
(3)
Artikel 8, 9 og 11, stk. 2 og 3, i forordning (EF) nr. 2037/2000 bør derfor ikke finde anvendelse på det særskilte toldområde Taiwan, Penghu, Kinmen og Matsu.
(4)
Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 18 i forordning (EF) nr. 2037/2000 -
VEDTAGET FØLGENDE BESLUTNING:
Artikel 1
Artikel 8, 9 og 11, stk. 2 og 3, i forordning (EF) nr. 2037/2000 finder ikke anvendelse på det særskilte toldområde Taiwan, Penghu, Kinmen og Matsu.
Artikel 2
Denne beslutning er rettet til medlemsstaterne.
Udfærdiget i Bruxelles, den 6. marts 2006.

Labels: 3
18
20